Case ID: 1231045
Sentence 21: Azərbaycan Respublikası Cinayət-Prosessual Məcəlləsinin: 212.4.1-ci maddəsinə əsasən təhqiqatçının, üstəntiqin və ya ibtidai araşdırmaya prosessual rəhbərliyi həyata keçirən prokurorun cinayət işinin başlanmasının rədd edilməsi haqqında qərarında verilmiş şikayət üzrə ibtidai araşdırmaya prosessual rəhbərliyi həyata keçirən prokuror və ya yuxarı prokuror göstərilən qərarı ləğv edir, 10 (on) gündən artıq olmayan müddətdə əlavə yoxlama keçirilməklə və yaxud keçirilməməklə cinayət işinin başlanması haqqında qərar qəbul edir və onu ibtidai istintaqın aparılması üçün müstəntiqə göndərir, yaxud cinayət işinin başlanmasının rədd edilməsi haqqında çıxarılmış qərarı dəyişdirilmədən saxlayır; 449.1-ci maddəsinə əsasən məhkəmə nəzarətini həyata keçirən məhkəməyə cinayət prosesini həyata keçirən təhqiqatçının (onun səlahiyyətlərini həyata keçirən şəxsin) prosessual hərəkətlərindən və ya qərarlarından şikayət verilə bilər; 449.3-cü maddəsinə əssən bu Məcəllənin 449.2-ci maddəsində göstərilən şəxslər cinayət işinin başlanmasının rədd edilməsi ilə bağlı cinayət prosesini həyata keçirən orqanın prosessual hərəkətlərindən və ya qərarlarından məhkəməyə şikayət vermək hüququna malikdirlər; İş materiallarından müəyyən edilir ki, ibtidai araşdırmaya rəhbərlik edən prokuror tərəfindən X3 şikayəti üzrə Bakı şəhəri Nərimanov Rayon Polis İdarəsinin İstintaq Şöbəsinin baş müstəntiqi, polis kapitanı X9 cinayət işinin başlanılmasının rədd edilməsi haqqında xx xxxxxx 2020-ci il tarixli qərarı əsassız olduğundan ləğv edilmiş və araşdırmanın davam etdirilməsi üçün materialın Nərimanov RPİ-nin İstintaq Şöbəsinə göndərilməsi barədə qərar qəbul etmişdir.